- Hindi News
- National
- चार साल पहले टूटा पुल, ग्रामीणों को 7 किमी अतिरिक्त दूरी तय करनी पड़ रही
चार साल पहले टूटा पुल, ग्रामीणों को 7 किमी अतिरिक्त दूरी तय करनी पड़ रही
नरहरपुर ब्लाक अंतर्गत थानाबोडी-नरहरपुर रास्ते के बीच में पड़ने वाले नाले पर बना पुल टूटने के चार साल बाद भी नहीं बन पाया है। 2011 में पुल बना था। निर्माण की पहली बरसात ही पुल नहीं सह पाया। पथ विभाग ने मरम्म्त में कोई रूचि नहीं दिखाई। इसका खामियाजा ग्रामीणों को भुगतना पड़ रहा है। पुल टूटने के कारण ग्रामीणों को विकासखंड जाने के लिए सात किलोमीटर की अतिरिक्त दूरी तय करनी पड़ रही है।
नरहरपुर-थानाबोडी मार्ग में बना पुल। घटिया निर्माण सामग्रियों से बने पुल के अस्थि पंजर टूटे पड़े हैं। थानाबोड़ी से नरहरपुर विकासखंड मुख्यालय की दूरी मात्र 13 किलोमीटर है, लेकिन पुल टूटने से ग्रामीणों को अभी यह दूरी डूमरपानी होकर जाने से 7 किलोमीटर और बढ़ गई है। रास्ते का ग्राम अरौद, कोटेला, हटका चारामा, रानीडोंगरी, टिकरापारा, नावडबरी, कोसुमपानी, थानाबोड़ी के ग्रामीण प्रतिदिन आना जाना करते हैं। पुल टूटने से चारपहिया वाहन इस मार्ग में नहीं चल पा रहे हैं। मोटर सायकल, साइकल अभी गर्मी में ही टूटे पुल के बगल से खेत के बीचों बीच रास्ते से ले देकर चल रहे हैं। ग्रामीण कई बार पदाधिकारियों से मिलकर पुल मरम्मत की मांग कर चुके हैं। इसके बावजूद न पदाधिकारी और न ही पथ विभाग पुल मरम्मत करने में कोई रूचि दिखा रहा है।
टूटे पुल पर से गिरने से हो चुकी है मौत : ग्राम डूमरपानी निवासी राजू राम कोड़ोपी, जोहन राम नेताम, विक्रम निषाद ने बताया सिहावा के एक आदमी की इस टूटे पुल में गिरने से मौत हो चुकी है। इस टूटे पुल को बनाने कई बार जनप्रतिनिधियों व सुराज अभियान जैसे कार्यक्रमों में मांग कर चुके हैं, लेकिन इस ओर ध्यान नहीं दिया गया।
निर्माण में बरती गई थी अनियमितता
थानाबोड़ी से मर्रामपानी चौक तक प्रधानमंत्री ग्राम सड़क योजना के तहत सड़क बनाई गई है। सड़क थानाबोड़ी को सीधे नरहरपुर से जोड़ती है। सड़क के बीच में पड़ने वाले नाले में डूमरपानी गांव के दक्षिण में लगभग 10 फुट चौड़ाई व इतनी ही उंचाई का पुल बनाया था, जो टूट गया है। पुल के आगे पीछे रेत डाल दी गई व ऊपर में सीमेंट कांक्रीट के प्लेट बनाकर रखकर इतिश्री कर दी गई।
पुल को बनाना जरूरी
पुल को बनाया जाना बहुत आवश्यक है। ज्यादा राशि होने के कारण पंचायत नहीं बना सकती। इससे लेकर उच्चाधिकारियों को अवगत कराया जा चुका है, लेकिन अब तक कोई कार्यवाही नहीं हो पाई है। मीना मरकाम, सरपंच, ग्राम पंचायत डूमरपानी
लखनपुरी. पहली बारिश में ही बह गई पुल।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva